b'\n_START_ARTICLE_\nSoome ajaloolised maakonnad\n_START_SECTION_\nHeraldika\n_START_PARAGRAPH_\nEsimest korda n\xc3\xa4idati k\xc3\xb5igi maakondade vappe \xc3\xbcheskoos kuningas Gustav I Vasa matustel aastal 1560 ja neist mitu olid antud just selleks puhuks. Peale seda kui Soome p\xc3\xa4rast aastat 1809 enam Rootsile ei kuulunud, on kahe riigi maakondade vappide kasutamise traditsioonid m\xc3\xb5nev\xc3\xb5rra lahknenud. N\xc3\xa4iteks kutsus Lapimaa jagamine esile vajaduse eristada Lapimaa Soome ja Rootsi osa vappe._NEWLINE_Kuningas Karl IX valitsemisajal r\xc3\xa4nnati Savo maakonnast v\xc3\xa4lja nii Rootsi l\xc3\xa4\xc3\xa4ne- kui ka Norra idaossa. Neist viimases kujunes v\xc3\xa4lja asustus nimega Finnskogen ehk "Soome mets". Muistne savolaste murre s\xc3\xa4ilis neis piirkondades 20. sajandini ja viimased murdekeele k\xc3\xb5nelejad surid alles 1960. aastatel. _NEWLINE_Soome kaasaegsete maakondade vapid p\xc3\xb5hinevad ajalooliste maakondade vappidel.'